***In če bi pravico našli slepo, kaj potem?***

Napiši **spis** o prebranem odlomku iz Bevkovega romana Kaplan Martin Čedermac z naslovom ***In če bi pravico našli slepo, kaj potem?***.

V uvodu razmišljaj o temi spisa (naveži se na temo odlomka in na naslov spisa – naslov je vzet iz dela Čedermačeve pridige, odlomek je naveden pod navodili).

Besedilo umesti v literarno obdobje. Predstavi avtorja romana in zgodovinske okoliščine, v katerih se zgodba odvija. Predstavi tudi kraj dogajanja in njegov pomen za zgodbo. Opiši in označi glavno književno osebo. Povzemi stališči obeh sogovorcev do slovenskega jezika (glej odlomek v berilu). Kaj meniš o njunih stališčih? Čigavo stališče bi zagovarjal/-a ti? Kaj je sporočilo odlomka (tistega v berilu in spodaj navedenega). V spis vpleti tudi odgovore na spodnja vprašanja.

Kako se v današnjem času kaže razlika med državno in narodno mejo? Se ti zdijo vprašanja o pomenu jezika danes še aktualna? Ali je slovenščina v današnjem času ogrožena? Je materni jezik za narod in posameznika pomemben?

V zaključku predstavi svoj odnos do maternega jezika.

Oblikuj zaokroženo besedilo z upoštevanjem pravil ustreznega sloga (izbiraj vsebini primerne jezikovne prvine), ne pozabi na pravopisna in slovnična pravila. Piši v knjižnem jeziku. Pri pisanju bodi ustvarjalen/-a in izviren/-a.

Besedilo pretipkaj ( pisava CALIBRI, velikost 12, razmik med vrsticami 1,5, obojestranska poravnava) in mi ga do **11. 4.** pošlji.

*»Kaj bi storili, ako bi zahtevali od vas, da zapustite svojo rodno zemljo?« Vprašanje je bilo vrženo kot kamen, da so se ljudje zdrznili. Nastal je trenutek učinkovitega premolka, med katerim si nihče ni upal dihati. Kaj bi storili? Ali ne bi šli iskat pravice? Oči so živo pritrjevale. »In če bi pravico našli slepo, kaj potem?«*

*/…/*

*»Kaj boste storili zdaj, ko vam hočejo vzeti jezik? Ali boste znali braniti dediščino svojih očetov? Ali boste vdano klonili glave in zalajali, ko ne znate drugega jezika?«*

(odlomek iz romana, str. 138, 139)

MERILA ZA VREDNOTENJE PISNE NALOGE:

|  |  |
| --- | --- |
| **A) Značilnosti besedilne vrste** - Tridelna zgradba (tudi vsebinska) in členitev na odstavke  | **6**6 |
| **B) Vsebina**- Obdobje, avtor- Zgodovinske okoliščine, kraj dogajanja- Opis in oznaka glavne osebe- Stališči obeh sogovorcev- Mnenje o stališčih- Sporočilo odlomka- Aktualnost jezikovne problematike- Predstavitev odnosa do materinščine | **30**45443334 |
| **C) Slog**- Bogat besedni zaklad, knjižni jezik- Živost, jasnost | **6**33 |
| **Č) Jezik**- Pravopis (ločila, velika začetnica, zapis besed)- Oblikoslovje (sklon, raba glagolskih oblik …)- Skladnja (besedni red, tvorba povedi …)\*Za vsake tri napake na posamezni ravnini se odšteje po 1 točka, vendar le do nič točk. | **8**422 |